Halsey
Ešli Nikolet Frandžipani (Ashley Nicolette Frangipane; g. 1994 m. rugsėjo 29 d.), geriau žinoma kaip Holzi (Halsey) – amerikiečių dainininkė ir dainų autorė. Savo karjerą pradėjo 2012 m., išleisdama dainas socialiniuose tinkluose. Tais pačiais metais išleistas debiutinis jos EP „Room 93“. 2015 m. išleistas debiutinis albumas „Badlands“, kuris vėliau tapo dukart platininiu. 2023 m. duomenimis, atlikėja yra išleidusi keturis studijinius albumus, iš kurių naujausiasis, „If I Can't Have Love, I Want Power“, išleistas 2021 m. rugsėjį.